части за тях. „Ще насърчаваме използването на нови материали, включително композитни материали, олекотени сплави и нисколегирана стомана в производството на велосипеди и електрически велосипеди. Ще стимулираме използването на микрокомпютърни технологии за управление, акумулаторни батерии, използващи нови енергийни източници и ефективни електрически устройства в електрическите акумулаторни батерии.“
 (126)
 Производството на части за велосипеди, специфични акумулаторни батерии и леки метали за рамки за велосипеди е включено в списъка на „насърчаваните отрасли“ и в Каталога с насоки за отраслите с чуждестранни инвестиции (преработено издание от 2017 г.). По-конкретно списъкът включва:
 —
 „96.
 НИРД и производството на нови леки и екологосъобразни материали за авиацията, авиокосмическата промишленост, производството на автомобили и мотоциклети (специален алуминий, сплави от алуминий и магнезий, рамки за мотоциклети от алуминиева сплав и др.)“.
 —
 „236.
 Производство на високотехнологична и екологосъобразна акумулаторна батерия: никелo-металнохидридни акумулаторни батерии, цинково-никелови акумулаторни батерии, цинково-сребърни акумулаторни батерии, литиевойонни батерии, соларни клетки, горивни клетки и др. )“.
 (127)
 По сходен начин, в Каталога на приоритетните отрасли за чуждестранни инвестиции в Централен и Западен Китай се насърчават чуждестранните инвестиции в отрасъла, свързан с производството на части на електрически велосипеди, което включва: i) производството на материали и продукти от алуминиеви сплави, ii) производството на серводвигатели и устройства за задвижване, iii) НИРД и производството на специално оборудване за производство на литиеви акумулаторни батерии и други литиеви продукти, iv) разработването и производството на олекотени материали, например високоиздръжливи материали.
 (128)
 Литиевите акумулаторни батерии са част от насърчавания списък в Каталога с насоки за преструктуриране на отрасъла (версия от 2011 г., изменена през 2013 г.) (издаден със заповед No 9 от Комисията за национално развитие и реформа).
 (129)
 Секторът за производство на електрически велосипеди се посочва като стратегически, приоритетен и/или целеви отрасъл и в следните документи:
 —
 Документът Made in China 2025 (Произведено в Китай за периода до 2025 г.) на Държавния съвет (Решение No 28 от 2005 г.) включва екологосъобразното развитие в своите ръководни принципи. В документа са изброени стратегическите задачи, предвидени за изпълнение до 2025 г., включително повишаването на усилията за научноизследователска и развойна дейност в областта на енергоспестяващите и екологосъобразни технологии, процеси и оборудване посредством засилване на „научноизследователската и развойната дейност във връзка с екологосъобразни продукти, общите технологии за олекотяване, ниска консумация на енергия и бързо възстановяване, както и постоянно насърчаване на енергийната ефективност на крайни продукти, ползващи електроенергия, включително двигатели, бойлери, двигатели с вътрешно горене и електрически уреди, [...] включително енергичното насърчаване на екологосъобразното и нисковъглеродно развитие на отраслите за нови суровини, нови енергийни източници и производство на оборудване от висок клас [...]“.
 —
 Решение No 40 на Държавния съвет за обнародване и изпълнение на Временни разпоредби за насърчаване на преструктурирането на промишлеността (Решение No 40). В решението се посочва, че Каталогът с насоки за преструктуриране на промишлеността (11), който е мярка за изпълнение на Решение No 40, представлява важна основа с насоки и указания за вземането на инвестиционни решения. Той съдържа също така насоки за ПКНР как да управлява инвестиционни проекти и как да изготвя и провежда политики в областта на публичното финансиране, данъчното облагане, кредитирането, земеползването, вноса и